b'\n_START_ARTICLE_\nPsichiatrija Lietuvoje\n_START_PARAGRAPH_\nPsichiatrija Lietuvoje\xc2\xa0\xe2\x80\x93 Lietuvos medicinos dalis; psichiatrija.\n_START_SECTION_\nIstorija\n_START_PARAGRAPH_\nPirmoji psichiatrijos ligonin\xc4\x97 Lietuvoje buvo \xc4\xafkurta 1632\xc2\xa0m. Vilniuje, prie \xc5\xa1v. Kry\xc5\xbeiaus ba\xc5\xbeny\xc4\x8dios.\n_START_SECTION_\nProblemos\n_START_PARAGRAPH_\nLietuvoje dominuoja gydymas vaistais. Psichoterapija sunkiai prieinama. Valstybin\xc4\x97 ligoni\xc5\xb3 kasa per ma\xc5\xbeai ir neadekva\xc4\x8diai finansuoja psichoterapijos paslaugas._NEWLINE_Viena did\xc5\xbeiausi\xc5\xb3 problem\xc5\xb3 Lietuvoje\xc2\xa0\xe2\x80\x93 psichikos sveikatos prie\xc5\xbei\xc5\xabros specialist\xc5\xb3\xc2\xa0\xe2\x80\x93 ypa\xc4\x8d psichoterapeut\xc5\xb3\xc2\xa0\xe2\x80\x93 tr\xc5\xabkumas. J\xc5\xb3 etatai daugelyje pirmini\xc5\xb3 psichikos sveikatos centr\xc5\xb3 (PSC) nenumatyti, o galimybi\xc5\xb3 teikti ir antrinio lygio paslaugas PSC centrai nei\xc5\xa1naudoja. I\xc5\xa1 Privalomojo sveikatos draudimo fondo l\xc4\x97\xc5\xa1\xc5\xb3 finansuojami psichoterapijos 24 seansai per kalendorinius metus. J\xc5\xb3 ilgalaikei terapijai nepakanka. Formaliai yra numatyta galimyb\xc4\x97, kad \xc4\xafvertinus psichoterapinio gydymo reikalingum\xc4\x85 ir suderinus su teritorine ligoni\xc5\xb3 kasa, i\xc5\xa1 Privalomojo sveikatos draudimo fondo biud\xc5\xbeeto l\xc4\x97\xc5\xa1\xc5\xb3 gali b\xc5\xabti mokama ir u\xc5\xbe didesn\xc4\xaf seans\xc5\xb3 skai\xc4\x8di\xc5\xb3. Valstybin\xc4\x97je psichikos sveikatos strategijoje numatyta psichoterapijos paslaug\xc5\xb3 pl\xc4\x97tra iki \xc5\xa1iol n\xc4\x97ra tinkamai \xc4\xafgyvendinta._NEWLINE_Daliai pacient\xc5\xb3 visi\xc5\xa1kai nereikia medikamentinio gydymo. Medikai dal\xc4\xaf psichin\xc4\x97s sveikatos profilaktini\xc5\xb3 program\xc5\xb3 tur\xc4\x97t\xc5\xb3 perduoti ugdymo \xc4\xafstaigoms (vaik\xc5\xb3 dar\xc5\xbeeliams, mokykloms). Aktyviau gal\xc4\x97t\xc5\xb3 veikti psichologai, socialiniai darbuotojai, slaugytojos, kuriuos paruo\xc5\xa1ti trunka trumpiau nei psichiatrus. Be to, daugeliu atveju \xc5\xbemon\xc4\x97ms priimtiniau kreiptis \xc4\xaf \xc5\xa1iuos specialistus, o ne \xc4\xaf psichiatrus. \xc4\xae psichikos sveikatos stiprinim\xc4\x85 b\xc5\xabtina \xc4\xaftraukti visuomen\xc4\x99\xc2\xa0\xe2\x80\x93 \xc5\xa1vietimo, socialin\xc4\x97s apsaugos \xc4\xafstaigas, darbdavius, bendruomen\xc4\x99, kadangi \xc5\xbemogaus psichikos sveikata priklauso ne tik nuo j\xc5\xb3 \xc4\xafgimt\xc5\xb3 ir \xc4\xafgyt\xc5\xb3 savybi\xc5\xb3, bet ir nuo j\xc4\xaf supan\xc4\x8dios aplinkos, kurioje jis gyvena. B\xc5\xabtina dar ankstyvoje vaikyst\xc4\x97je r\xc5\xabpintis dvasi\xc5\xa1kai stiprios asmenyb\xc4\x97s vystymuisi, kadangi vaiko charakteris formuojasi iki 12 met\xc5\xb3. Psichikos sveikatos specialistai gal\xc4\x97t\xc5\xb3 konsultuoti pedagogus, skaityti paskaitas mokytojams, t\xc4\x97vams, vaikams.'